עמוד ראשי

ברוכים הבאים לויקי אודות מנחם המשעמם!

## איפה קיים מנחם?

פייסבוק: מנחם המשעמם. קיים מאז יולי 21, 2015.

אינסטגרם: menachem.hameshamem, מאז יוני 4, 2017

טוויטר: @MenachemH1, מאז פברואר 6, 2019

## מי הוא מנחם?

מנחם הוא דמות (פיקטיבית?) שמיוצגת באמצעות עמוד פייסבוק, בו משתף מנחם את העולם עם הגיגיו המשעממים.
רוב הסטטוסים של מנחם הם חסרי משמעות למדי, כמו שסיינפלד היה יכול להיות אם הוא היה הרבה יותר יבש.

חוץ מ"המשעמם" בשמו של מנחם, נראה כאילו הוא לחלוטין אינו מודע לעצמו, ולא חושב שהוא משעמם יתר על המידה.

ההתנהגות של מנחם יכולה להזכיר אדם שנמצא על הספקטרום האוטיסטי (אספרגר), בעיקר בגלל ההתרכזות שלו בטפל ובמשעמם, במקום להתרכז בדברים שרוב האנשים יכולים להנות מהם. אנשים עשויים לרחם עליו בגלל שהוא כל כך בודד. אבל לא נראה שהוא עצמו סובל מהמצב.

## מה ידוע לנו על הדמות של מנחם?

מנחם גר ברמת גן. למנחם יש זקן ומידת החולצה שלו היא אקסטרה לארג'.

מנחם היה נהג טנק מגח בצבא.

מנחם התנדב להיות ועד הבית.

אחד התחביבים של מנחם הוא איסוף ספרים על ארגון "ההגנה". ידוע לנו גם שיש לו חיבה מיוחדת לדברים הכי לא מעניינים שיש, כמו עמודי מדרכה ותורמטים.
יש לו גם חיבה למשחקי מילים (חלקם יכולים להיות מאוד מטומטמים).

אחד הזמרים האהובים על מנחם הוא דודו זכאי.

יש ימים שבהם מנחם מפנק את קוראיו בשירים . מהשירים ניתן להבין כי פעם היתה לו חברה, אך הם נפרדו מסיבה שאינה ידועה.

## מקום העבודה של מנחם

מנחם עובד במשרד מסתורי שכנראה גם נמצא ברמת גן. הוא מגיע לעבודה באוטובוס.

לא ברור מה עושים בעבודה של מנחם, אבל כנראה שזה משרד הייטק כלשהו, בגלל שעובדת איתו בחורה בשם קרן המתכנתת וגם נראה שהם נוהגים ללכת למסעדה באמצע יום העבודה. בנוסף לכך המשרד לאחרונה פינק את עובדיו בשולחן פינג-פונג.

מנחם הוא נאמן בטיחות אש, ועובד באותו מקום כבר לפחות מאז 2007.

## האינטראקציה של מנחם עם המגיבים בעמוד שלו

מנחם (או האדם / הצוות האנונימי שמאחורי העמוד שלו) פועל במתכונת של עיתון. הוא ממעט מאוד באינטראקציה פומבית עם הקהל, לא נותן לייקים לאף אחד, ולעתים מאוד רחוקות הוא יגיב לאחת התגובות בעמוד שלו.

מנחם כנראה כן עונה להודעות פרטיות שנשלחות אליו (לפחות לפי מה שפייסבוק מדווח). מנחם לעתים נוהג גם לפרסם תמונות שנשלחות אליו (במיוחד אם אלו תמונות של עמודי מדרכה, תורמטים או חתיכות של דברים שצורתם מזכירה את ארץ ישראל)

## דמויות שמתועדות על ידי מנחם

### דמויות מעמוד הפייסבוק הנוכחי

איציק

ירדנה

עליזה

קרן המתכנתת

מאיר בן הדוד

מלכה אישתו של מאיר

אישתו של איציק

שחר העובד הצעיר

שלמה מהשיווק

צפריר היועץ הארגוני

מירב העובדת החדשה

### דמויות מפרופיל הפייסבוק

פז היועץ הארגוני

עדן

## סוגי סטטוסים נפוצים

"איזה קטע" - סטטוס שמתאר משהו חסר משמעות לגמרי שקרה למנחם. למשל: "איזה קטע, החלב שלי היה מקולקל אז קניתי חדש".

"עליזה התערבה" / "וכולנו צחקנו" - מתאר שיחה שהתחילה במשרד ועליזה תרמה לה בדיחה, בדרך כלל מאוד מאוד לא מצחיקה. כנראה שרוב הצחוקים אחר כך היו מתוך נימוס או שצחקו על עליזה עצמה.

טיפים לחיים. כמו זה למשל.

צילומי מסך של שיחות של מנחם עם איציק ומאיר הבן דוד. בנוסף לכך יש צילומי מסך של שיחות של איציק עם אישתו, או שיחות של מאיר עם אישתו.

"איזה איציק זה"

## מנחם היי או מנחם המשעמם?

במקור, הפרופיל של מנחם היה פרופיל פייסבוק בשם "מנחם המשעמם", שהיה בכתובת https://www.facebook.com/profile.php?id=100008245025048. אותו פרופיל מוזכר בכמה כתבות בעיתונים המקוונים, כמו כאן למשל.

אותו פרופיל היה קיים מאז ה-21 לאפריל, 2014. אך הוא הוקפא (כנראה בגלל המדיניות שאוסרת על שימוש בפרופילים פיקטיביים) לאחר התאריך ה-14 ביולי, 2015. ואז נאלץ מנחם לפתוח עמוד פייסבוק עם אותו שם, בכתובת https://www.facebook.com/MenachemH1.

בתאריך ה-30 בינואר, 2017 חזר במפתיע הפרופיל הישן מהקפאה, אבל תחת השם "מנחם היי", שמזכיר את השם שבו מנחם מציג את עצמו על שיריו (מנחם ה.). בפוסט שבא אחרי כן נותן מנחם לינק לעמוד החדש ומסביר: "לכל מי ששאל, מכיוון שהיו לי בעיות בפרופיל האישי, פתחתי את העמוד הזה. בעמוד זה המשכתי לכתוב סטטוסים ולהעלות תמונות.". לאחר כמה חודשים הפרופיל הישן הוקפא שוב למרבה הצער.

## עוד עמודים בויקי

יצירות של מעריצים

דפים ברשת הקשורים למנחם המשעמם